জাতীয় শিক্ষাক্রম ও পাঠ্যপুস্তক বোর্ডের (এনসিটিবি) ছাপানো সরকারী পাঠ্য বইয়ে ভুল থাকা যেন নিয়ম হয়ে দাড়িয়েছে। ২০১৭ সালে ছাগল এবং ওড়না কাণ্ডের পর ২০১৮ সালে বিনামূল্যে বিতরণ করা প্রথম শ্রেণির ‘আমার বাংলা বই’-এ পল্লীকবি জসীম উদ্দীন রচিত মামার বাড়ি কবিতায় ‘পাকা জামের মধুর রসে’র জায়গায় লেখা আছে ‘পাকা জামের শাখায় উঠে’। পর্যবেক্ষণ করে দেখা গেছে, প্রথম শ্রেণির ‘আমার বাংলা বই’র সূচিতেও বানান ভুল রয়েছে। সূচিপত্র’র জায়গায় লেখা সুচিপত্র।